[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Yn galw ar bawb sydd yn caru cw\u0302n ym Merthyr"}, {"text_idx": "#000006", "text": "Gwahoddir preswylwyr Merthyr Tudful (a\u2019u ffrindiau blewog!) i ymuno a\u0302 staff y cyngor a swyddogion Cadwch Gymru\u2019n Daclus mewn digwyddiad ymgysylltu ymgyrch baw cw\u0302n rhwng 9.00am a 12.00pm ar ddydd Llun 14 Mawrth ym Mharc y Castell. Bydd danteithion cw\u0302n, bagiau baw ci a thatw\u0302s dros dro o olion pawennau\u2019n cael eu rhoi am ddim i gerddwyr cw\u0302n lleol."}, {"text_idx": "#000008", "text": "Er yr amcangyfrifir bod naw allan o ddeg o berchnogion cw\u0302n yn glanhau ar o\u0302l eu hanifeiliaid anwes, mae baw ci yn dal yn broblem mewn cymdogaethau ar draws y wlad. Nod ymgyrch Cadwch Gymru\u2019n Daclus yw codi ymwybyddiaeth o\u2019r peryglon iechyd sydd yn gysylltiedig a\u0302 baw cw\u0302n; nid yn unig i bobl ond hefyd i anifeiliaid fferm ac anifeiliaid anwes eraill."}, {"text_idx": "#000009", "text": "Gall baw ci sydd wedi ei adael ar o\u0302l gario bacteria niweidiol all barhau yn y pridd ymhell ar o\u0302l iddo bydru."}, {"text_idx": "#000010", "text": "Mae\u2019r ymgyrch cenedlaethol yn cael ei gynnal fel rhan o Caru Cymru \u2013 mudiad cynhwysol sydd yn cael ei arwain gan Cadwch Gymru\u2019n Daclus ac awdurdodau lleol i ysbrydoli pobl i weithredu a gofalu am yr amgylchedd."}, {"text_idx": "#000011", "text": "Rydym wrth ein bodd i fod yn gweithio gyda Cadwch Gymru\u2019n Daclus i gyflwyno\u2019r neges bwysig yma. Rydym wedi gweld cynnydd mewn baw cw\u0302n dros y misoedd diweddar, felly mae\u2019r ymgyrch hwn i atgoffa lleiafrif bach o berchnogion cw\u0302n anghyfrifol i lanhau ar o\u0302l eu ffrindiau blewog, a\u2019n helpu ni i gadw ein hamgylchedd yn la\u0302n ac yn ddiogel i bawb."}, {"text_idx": "#000013", "text": "Rydym yn llawn cyffro yn lansio\u2019r ymgyrch pwysig hwn gyda\u2019n partneriaid mewn awdurdodau lleol. Fel cenedl sydd yn caru cw\u0302n, dylem i gyd fod yn ymwybodol nad llanast amhleserus yn unig yw baw ci, gall fod yn beryglus.\nRydym yn annog y lleiafrif bach o berchnogion cw\u0302n anghyfrifol i wneud y peth iawn. Trwy beidio a\u0302 chodi baw eich ci, gallech fod yn peryglu pobl, anifeiliaid fferm, a\u2019n hanifeiliaid anwes annwyl. Bagiwch, biniwch a gadael olion pawen yn unig pan fyddwch allan."}]